আ. স. ম. ফিরোজ

আ.স.ম. ফিরোজ (জন্ম: ১লা ফেব্রুয়ারি ১৯৫৩) হলেন বাংলাদেশের একজন রাজনীতিবিদ ও ব্যবসায়ী। তিনি পটুয়াখালী-২ আসনের সাবেক সংসদ সদস্য। এছাড়াও দ্বিতীয় জাতীয় সংসদে তিনি পটুয়াখালী-৬ আসনের সাবেক সংসদ সদস্য ও ১০ম জাতীয় সংসদে তিনি জাতীয় সংসদের চীফ হুইপ ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 প্রাথমিক জীবন 
আ.স.ম. ফিরোজ ১৯৫৩ সালের ১লা ফেব্রুয়ারি তৎকালীন পূর্ব পাকিস্তানের পটুয়াখালীর বাউফলের কালাইয়া গ্রামে জন্মগ্রহণ করেন। তিনি ইতিহাস বিষয়ে বরিশাল সরকারি বি.এম. কলেজ থেকে বি.এ. ড্রিগ্রি নেন।

 রাজনৈতিক জীবন 
আ. স. ম. ফিরোজ ছাত্র জীবন থেকেই রাজনীতির সাথে সক্রিয়ভাবে জড়িত ছিলেন। তিনি ১৯৬৯-১৯৭০ সালে বিএম কলেজের ছাত্র সংসদের (বাকসু) নির্বাচিত ভিপি ছিলেন।

১৯৭১ সালে ফিরোজ বাংলাদেশের স্বাধীনতা যুদ্ধে অংশগ্রহণ করেছিলেন।

ফিরোজ ১ম সংসদ সদস্য নির্বাচিত হন ১৯৭৯ সালের দ্বিতীয় সাধারণ নির্বাচনে আওয়ামীলীগের প্রার্থী হিসাবে পটুয়াখালী-৬ আসন থেকে। তার নিকটতম প্রতিদ্বন্দী ছিলেন বিএনপির মতিউর রহমান।

১৯৭৯ সাল থেকে তিনি বাউফল উপজেলা আওয়ামী লীগের সভাপতি হিসেবে ৪৪বছর দায়িত্ব পালন করেন।

১৯৮৬ সালের তৃতীয় নির্বাচনে তিনি স্বতন্ত্র প্রার্থী হিসাবে পটুয়াখালী-২ আসন থেকে পুনরায় সংসদ সদস্য হন তার নিকটতম প্রতিদ্বন্দী ছিলেন জাতীয় পার্টির রুহুল আমিন। কিন্তু পরবর্তীতে তিনি বাংলাদেশ আওয়ামী লীগে যোগ দেন।

১৯৯১ সালের পঞ্চম জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে সংসদ সদস্য হন। তার নিকটতম প্রতিদ্বন্দী ছিলেন আবু জাফর খান।

১২ জুন ১৯৯৬ সালের সপ্তম জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে সংসদ সদস্য হন। তার নিকটতম প্রতিদ্বন্দী ছিলেন বিএনপির শহিদুল আলম তালুকদার।

২০০১ সালের অষ্টম জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে বিএনপি প্রার্থী শহিদুল আলম তালুকদারের কাছে পরাজিত হন।

২০০৮ সালের নবম জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে বিএনপি প্রার্থী একে এম ফারুক হোসেন তালুকদারকে পরাজিত করে সংসদ সদস্য হন। নবম জাতীয় সংসদের হুইপের দায়িত্বে ছিলেন।

২০১৪ সালের দশম জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে সংসদ সদস্য হন। ১০ম জাতীয় সংসদে তিনি জাতীয় সংসদের চীফ হুইপ ছিলেন।

২০১৮ সালের একাদশ জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে সংসদ সদস্য হন।

২০২৪ সালের দ্বাদশ জাতীয় সংসদ নির্বাচনে তিনি আওয়ামীলীগের প্রার্থী হিসাবে পটুয়াখালী-২ আসন থেকে সংসদ সদস্য হন। দ্বাদশ জাতীয় সংসদে তিনি সংসদীয় সরকারি প্রতিষ্ঠান কমিটির সভাপতি হিসেবে দায়িত্ব পালন করছেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

তিনি পটুয়াখালী জেলা আওয়ামী লীগের ভারপ্রাপ্ত সাধারণ সম্পাদক হিসেবেও দায়িত্ব পালন করেছেন।

 তথ্যসূত্র 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের চীফ হুইপ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৫২-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাউফল উপজেলার ব্যক্তি
বিষয়শ্রেণী:পটুয়াখালী জেলার সামরিক ব্যক্তি
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী